Caprella equilibra

Caprella equilibra er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene i nesten hele det subtropiske Stillehavet og Atlanterhavet,  samt ved Japan. Sannsynlig sørlige begrensning er Sør-Afrika og Argentina. Den går nordover via Europa og Storbritannia inklusive Den engelske kanal. Den går også videre nordover til Norge og Sverige. Andre steder den er funnet inkluderer Azorene, Middelhavet, Svartehavet, og videre langs Afrika, St. Helena, Madagaskar, vestover i Sargassohavet, Bermuda, USA, Venezuela, Brasil, Argentina, Chile, Panama, Galápagos, California, Hawaii, Japan og Filippinene, Malaysia, Australia, New Zealand og Tasmania.Caprella equilibra  - Marine Species Identification Portal, besøkt 10. mars 2014..

Arten kan bli 5 – 22 mm lang, hannen dobbelt så lang som hunnen. Den lever ned til 3.000 meters dybde, men er først og fremst forbundet med grunt vann, gjerne på tang eller andre alger. Den lever også på sjøgress, ulike svamper og bryozoa.

Sammen med C. dilatata er dette den eneste Caprella-arten som lever i nordre Adriaterhavet.R Sconfietti og P Luparia, « Population Ecology of the Amphipod Caprella equilibra Say in a Lagoon Estuary (Northern Adriatic Sea, Italy)», i: Marine Ecology nr 16 (1), 1995, side 1-11.

 Taksonomisk plassering 
Slektens systematikk er i nyere tid beskrevet og oppdatert i 2003.Myers A.A. & Lowry J.K«., A phylogeny and a new classification of the Corophiidea Leach, 1814 (Amphipoda)», i. Journal of Crustacean Biology, nr 23, 2003, side 443-485.
Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
 - WoRMS. Besøkt 4. mars 2014.

 Rekke: KREPSDYR (Crustacea) - 67 000 arter
 KLASSE storkreps (Malacostraca) - +25 000 arter Latreille, 1802
 Underklasse Eumalacostraca Grobben, 1892
 Overorden Peracarida Calman, 1904
 Orden amfipoder (Amphipoda) - 9 000 arter, 1 900 i ferskvann Latreille, 1816
 Underorden Senticaudata - 4 overfamilier, 59 familier Lowry & Myers, 2013
 Infraorden Corophiida
 Parvorden Caprellidira Leach, 1814 (sensu Lowry & Myers, 2013)
 Overfamilie Caprelloidea  Leach, 1814
 Spøkelseskreps (Caprellidae) Leach, 1814 = Pariambidae Laubitz, 1993
 Underfamilie Caprellinae Leach, 1814
 Slekt Caprella Lamarck, 1801
 Caprella equilibra Say, 1818 - Hellas

 Referanser 

 Eksterne lenker 

 Beskrivelse og bilder av Caprella equilibra - hos Life Desks. Besøkt 4. mars 2014.

Kategori:Amfipoder
Kategori:Krepsdyr formelt beskrevet i 1818